ერაზმუს მუნდუსის პროექტების გახსნითი ღონისძიება
2012-12-13 10:20 (Asia/Dubai)
ილიას სახელმწიფო უნივერსიტეტი გიწვევთ ერაზმუს მუნდუსის (Erasmus Mundus) მეორე აქტივობის პროექტების ALRAKIS, ELECTRA გახსნით ღონისძიებაზე.
პრეზენტაცია გაიმართება 2012 წლის 17 დეკემბერს, 16:00 საათზე, ილიას სახელმწიფო უნივერსიტეტის G 106 აუდიტორიაში (ყოფილი „ენციკლოპედიის“ შენობა, გ. წერეთლის 2).
ერაზმუს მუნდუსი (Erasmus Mundus) არის თანამშრომლობისა და მობილობის პროგრამა უმაღლესი განათლების სფეროში, რომელიც მიმართულია ევროპული უმაღლესი საგანმანათლებლო სისტემის ხარისხის გაუმჯობესებისაკენ და ხელს უწყობს დიალოგსა და ურთიერთგაგებას ხალხსა და კულტურებს შორის მესამე ქვეყნებთან თანამშრომლობის საფუძველზე.
პროგრამის მეორე აქტივობა მოიცავს სტუდენტების, მკვლევრებისა და აკადემიური/ადმინისტრაციული პერსონალის მობილობას ევროპული და არაევროპული ქვეყნების უმაღლეს საგანმანათლებლო დაწესებულებებში.
დამატებითი ინფორმაციისათვის მიმართეთ ილიას სახელმწიფო უნივერსიტეტის განვითარებისა და საგარეო ურთიერთობების სამსახურს (ჩოლოყაშვილის 3/5, ოთახი F315, ტელ.: 214 13 88, ელ-ფოსტა: development@iliauni.edu.ge).

ოლეგ კაპანაძის საჯარო ლექცია
2012-12-14 12:33
17 დეკემბერს, 17:00 საათზე ილიას სახელმწიფო უნივერსიტეტის ლინგვისტურ კვლევათა ცენტრის მკვლევარი, კომპიუტერული ლინგვისტიკის პროფესორი, ოლეგ კაპანაძე წაიკითხავს მოხსენებას: “პარალელური ქართულ–გერმანული ხეების ბანკი”
მისამართი: ილიას სახელმწიფო უნივერსიტეტის ავსტრიული ბიბლიოთეკა, H 104 -ე აუდიტორია (ქ. ჩოლოყაშვილის 3/5).

უნიკინო 21 დეკემბერს: ”პრინცესა მონონოკი”
2012-12-17 11:53
პარასკევს, 21 დეკემბერს, 18:00 საათზე, ილიას უნივერსიტეტის A კორპუსში, 101-ე აუდიტორიაში, ნაჩვენები იქნება ჰაიაო მიაზაკის ანიმაციური ფილმი ”პრინცესა მონონოკი”.
დასწრება თავისუფალია.
თარგმანი: ანნა კორიფაძე.

გუსტავ კლიმტის 150 წლის იუბილე
2012-12-17 13:01
ხუთშაბათს, 20 დეკემბერს 17:00 სთ. ილიაუნის ავსტრიული კულტურის ცენტრი მართავს ცნობილი ავსტრიელი მხატვრის გუსტავ კლიმტის დაბადებიდან 150 წლისთავისადმი მიძღვნილ ღონისძიებას. მხატვრის ცხოვრებისა და შემოქმედების შესახებ მოხსენებას წაიკითხავს მეცნიერებათა და ხელოვნების ფაკულტეტის მესამე კურსის სტუდენტი მარიამ დვალიშვილი. ღონისძიების ფარგლებში წარმოდგენილი იქნება გუსტავ კლიმტისადმი მიძღვნილი გამოფენა და ნაჩვენები იქნება ფრაგმენტები მხატვრული ფილმიდან „კლიმტი“ (2006, რეჟისორი: რაულ რუისი).
დასწრება თავისუფალია.
მისამართი: ქ. ჩოლოყაშვილის 3/5, ილიას სახელწმიფო უნივერსიტეტის ავსტრიული კულტურის ცენტრი, H-104.

შვეიცარიის ელჩი ილიაუნიში
2012-12-17 13:32
18 დეკემებრს, 17:00 საათზე G კორპუსის 106-ე აუდიტორიაში (ყოფილი ენციკლოპედიის შენობა, გ. წერეთლის 2) გაიმართება შვეიცარიის ელჩის, დოქტორი გიუნტერ ბეხლერის ლექცია “დემოკრატიზაცია და ეკონომიკური განვითარება: ნასწავლი გაკვეთილები”.
ლექციის ენა – ინგლისური.

საჯარო დებატების დასკვნითი ღონისძიება
2012-12-17 14:12
ილიას სახელმწიფო უნივერსიტეტის დებატების კლუბის ხელშეწყობით 18 დეკემბერს 14:00 საათზე, #101 აუდიტორიაში გაიმართება “საჯარო დებატების” დასკვნითი ღონისძიება, თემაზე: “ეკონომიკური მდგომარეობა საქართველოში უნდა გაუმჯობესდეს“ . ის ხორციელდება სამოქალაქო განათლებისა და პედაგოგთა გადამზადების პროგრამის ფარგლებში. ღონისძიებას დაესწრებიან საქართველოს განათლებისა და მეცნიერების, სპორტისა და ახალგაზრდულ საქმეთა და ეკონომიკის სამინისტროების წარომადგენლები, ასევე ამერიკის შეერთებული შტატების საერთაშორისო განვითარების ფონდის წარმომადგენლები საქართველოში, არასამთავრობო ორგანიზაციები და თბილისის სკოლების წარმომადგენლები.
პროექტის მთავარი მიზანი, არა მხოლოდ საქართველოს ეკონომიკური მდგომარეობის განხილვა, არამედ თვითონ დებატების კულტურის განვითარება და პოპულარიზაციაა. რაც ყველაზე მთავარია მოხდება დებატების პირდაპირი ინტერნეტ ჩვენება საქართველოს თითქმის ყველა რეგიონში, რაც მოტივაციას ქმნის, იმისათვის, რომ დებატების კულტურა ყველგან განვითარდეს და მნიშვნელოვანი როლი ითამაშოს საზოგადოებრივი პრობლემების მოგვარებაში.
დებატებს გამართავენ: თბილისი სხვადასხვა სკოლის მოსწავლეები, მსაჯები კი „საქართველოს დებატებისა და განათლების ინსტიტუტის“ ტრენერებთან ერთად იქნებიან ილიას სახელმწიფო უნივერსიტეტის დებატ-კლუბის სტუდენტებიც.

დნმ-ის ზემაღალი სტრუქტურები
2012-12-18 10:17
შაბათს, 22 დეკემბერს, 13:00 საათზე, ილიას სახელმწიფო უნივერსიტეტის A101 დარბაზში (ი. ჭავჭავაძის გამზირი 32) საჯარო ლექციას წაიკითხავს პროფესორი ჯამლეტ მონასელიძე (ანდრონიკაშვილის ფიზიკის ინსტიტუტი) თემაზე: “სიცოცხლის მთავარი მოლეკულის (დნმ-ის) ზემაღალი სტრუქტურები და კანცეროგენეზი (თვითეული ადამიანის სიცოცხლის ხანგრძლივობას განსაზღვრავს თავისივე “კიბორჩხალა”)”.
მოხსენაბში საუბარი შეეხება გენეტიკური ინფორმაციის მატარებლის, სიცოცხლის მთავარი მოლეკულის დეზოქსირიბონუკლეინის მჟავას (დნმ), ფიზიკო-ქიმიურ და ბიოლოგიურ თვისებებს… უფრო ვრცლად ლექციის მიმოხილვა იხილეთ ბმულზე: http://www.cepp.iliauni.edu.ge/GEO/

მომავალ ბანკირთა კლუბი - კვლევის პრეზენტაცია
2012-12-18 10:55
19 დეკემბერს, 14:00 საათზე, ილიას სახელმწიფო უნივერსიტეტში (E 407 აუდიტორია, ჩოლოყაშვილის 3/5) გაიმართება ”მომავალ ბანკირთა კლუბის” კვლევის პრეზენტაცია ბანკების მომსახურების ხარისხის შესახებ.
კვლევის შედეგად გამოიკითხა ოთხი ბანკის: საქართველოს ბანკის, ”თიბისი ბანკის”, ”პროკრედიტ ბანკისა” და ”ლიბერთი ბანკის” მომხმარებლები. ისინი პასუხობდნენ შეკითხვებს, თუ რა არ მოსწონთ იმ ბანკის მომსახურებაში, რომლითაც სარგებლობენ, ასევე, რამდენად ენდობიან ამ ბანკს და რა ფაქტორების გათვალისწინებით ირჩევენ მის მომსახურებას.
კვლევის შედეგად გამოვლინდა, თუ რომელი ბანკები იმსახურებენ ნდობას კლიენტებში და რა უნდა გამოსწორდეს კლიეტების აზრით ბანკების უკეთესი მომსახურებისთვის. კვლევის პრეზენტაციისას ასევე განხილული იქნება ის აქციები და სიახლეები, რომლებსაც ბანკები მომხმარებლებს სთავაზობენ.
”მომავალ ბანკირთა კლუბი” ილიას სახელმწიფო უნივერსიტეტის ბიზნესის ფაკულტეტის ბაზაზე არსებული გაერთიანებაა, რომელიც საბანკო საქმის შემსწავლელ სტუდენტებს აერთიანებს. მისი მიზანია ქართული და უცხოური საბანკო სექტორის შესწავლა და ამასთან დაკავშირებით კვლევების ჩატარება.

ინგლისური ენის სასწავლო ცენტრის პრეზენტაცია
2012-12-18 10:59
21 დეკემბერს, 15:00 საათზე, ილიას სახელმწიფო უნივერსიტეტის, A101 აუდიტორიაში გაიმართება ბრიტანეთის საბჭოს ინგლისური ენის სასწავლო ცენტრის სიახლეების პრეზენტაცია. პრეზენტაციაზე განხილული იქნება საერთაშორისო გამოცდები და რაც მთავარია საუბარი იქნება საუნივერსიტეტო ონლაინ კონკურსის შესახებ, რომლის გამარჯვებული პრიზს მიიღებს.
პრეზენტაციაზე ასევე წარმოდგენილი იქნება ბრიტანეთის საბჭოს ინგლისური ენის სასწავლო ცენტრის ახალი შემოთავაზება სპეციალურად ილიას სახელმწიფო უნივერსიტეტის სტუდენტებისთვის, რომლის მიხედვითაც, მათ ვინც ჩაეწერება ნებისმიერი სამუშაო დღის 15:00 საათიან ჯგუფებში, შეუძლიათ ისარგებლონ 10%-იანი ფასდაკლებით.
ზამთრის სესიებისთვის რეგისტრაცია განხორციელდება 2012 წლის 10 დეკემბრიდან 29 დეკემბრის ჩათვლით, მეცადინეობები დაიწყება 2013 წლის 14 იანვრიდან.
სათანადო კურსის შესარჩევად საჭიროა მსურველებმა გაიარონ წინასწარი ტესტირება, რომელიც გამოავლენს ინგლისური ენის ცოდნის დონეს, რის მიხედვითაც შერჩეული იქნება ოპტიმალური სასწავლო კურსი.
დეტალური ინფორმაციისთვის მობრძანდით პრეზენტაციაზე და ან იხილეთ: ვებ-გვერდი

ერაზმუს მუნდუსის საინფორმაციო შეხვედრა
2012-12-19 12:23
2012 წლის, 24 დეკემბერს, 17:00 საათზე, ილიას სახელმწიფო უნივერსიტეტის G 106 აუდიტორიაში (გ. წერეთლის 2, ყოფილი ენციკლოპედიის შენობა) გაიმართება Erasmus Mundus-ის მეორე აქტივობის პროექტების ALRAKIS, EUROEAST და ALRAKIS II საინფორმაციო შეხვედრა.
შეგახსენებთ, რომ პროგრამა გულისხმობს ბაკალავრების, მაგისტრანტების, დოქტორანტების, პოსტდოქტორანტებისა და აკადემიური/ადმინისტრაციული პერსონალის მობილობას ევროპული ქვეყნების უმაღლეს საგანმანათლებლო დაწესებულებებში.
პროექტების შესახებ დეტალური ინფორმაცია იხილეთ შემდეგ ბმულებზე:
http://www.alrakis.eu/
http://www.alrakis2.eu/index.asp
http://www.euroeast.polito.it/
დამატებითი შეკითხვებით მიმართეთ ილიას სახელმწიფო უნივერსიტეტის განვითარებისა და საგარეო ურთიერთობების სამსახურს (ჩოლოყაშვილის 3/5, ოთახი F315, ტელ.: 214 13 88, ელ-ფოსტა: alrakis@iliauni.edu.ge).

რუსეთ-საქართველოს ურთიერთობები
2012-12-19 12:59
პარასკევს, 21 დეკემბერს 17.00 საათზე წიგნის მაღაზია ”ლიგამუსში” გაიმართება არასამთავრობო ანალიტიკური ჯგუფის GRASS-ის ერთერთი დამფუძნებლის, საგარეო საქმეთა მინისტრის ყოფილი მოადგილის სერგი კაპანაძის შეხვედრა ილიაუნის სტუდენტებთან. საუბრის და შემდგომი დისკუსიის თემაა – ”რუსეთ-საქართველოს ურთიერთობები არჩევნების შემდეგ”.
დასწრება თავისუფალია.
https://www.facebook.com/grassgroup
http://www.mfa.gov.ge/index.php?sec_id=132&lang_id=GEO

საჯარო ლექციები კულტურის მენეჯმენტში
2012-12-19 15:51
20 და 21 დეკემბერს, ილიას სახელმწიფო უნივერსიტეტის ხელოვნების სამეცნიერო-კვლევითი ინსტიტუტის მოწვევით, ხიპ ჰაგორტი (ნიდერლანდები) – უტრეხტის უნივერსიტეტის პროფესორი კულტურის მენეჯმენტის მიმართულებით, ჩაატარებს ლექციებს კულტურის მენეჯმენტში.
20 დეკემბერი, კორპუსი A, აუდ.101 / 19.00სთ
21 დეკემბერი, კორპუსი G, აუდ.106 / 19.00სთ

ხიპ ჰაგორტი – დაიბადა 1948 წელს. სწავლობდა უტრეხტის სამართლის უნივერსიტეტში. მიიღო ჰოლანდიის, ნეინროდის უნივერსიტეტის ბიზნეს სკოლის დოქტორის წოდება ეკონომიკის დარგში.
უტრეხტის ხელოვნების სკოლის ხელოვნებისა და ეკონომიკის ცენტრის დირექტორი და ლექტორი უძღვება საერთაშორისო სწავლების პროექტების მენეჯმენტს.
ხიპ ჰაგორტი მონაწილეობს მსოფლიოს გამოჩენილ მკვლევართა (მაგალითად: იგორ ანსოფი, პიტერ დრუკერი და ჰენრი მინცბერგი) სემინარებში და მიწვეული პროფესორის რანგში მუშაობს იაგელონიის (კრაკოვი), ვიცვატერლენდის (იოჰანსბურგი) და ნიუ იორკის (აშშ) უნივერსიტეტებში. მისი წიგნები და ნაშრომები ეძღვნება კულტურულ ანტერპრენიორობას, კულტურის სტრატეგიის მენეჯმენტს, კულტურულ პროექტებს და კულტურის პოლიტიკას. 1998 წელს, მისი ინიციატივით, უტრეხტის ხელოვნების სკოლაში შეიქმნა ხელოვნებისა და მედია მენეჯმენტის უნიკალური პროგრამა ევროპის კონტექსტსში.
პროფესორი არჩი კლეინგარტნერი (Archie kleingartner) ხიპ ჰაგორტის წიგნის, სახელწოდებით „ხელოვნებო მენეჯმენტის ანტერპრენიორული სტილი“, შესახებ აღნიშნავს: „შესანიშნავი დემონსტრაცია იმისა, თუ როგორ შეიძლება შეიკრას მნიშვნელოვანი იდეები და მენეჯმენტის ლიტერატურის კვლევის შედეგები, რათა დაეხმარონ ხელოვნებისა და კულტურის ორგანიზაციაში ლიდერობისა და მენეჯმენტის ნამდვილ გამოწვევებს“.

ყოველწლიური სამეცნიერო კონფერენცია
2012-12-19 17:43
ა.წ. 21-22 დეკემბერს გაიმართება ილიას სახელმწიფო უნივერსიტეტის გ. წერეთლის აღმოსავლეთმცოდნეობის ინსტიტუტის ყოველწლიური სამეცნიერო კონფერენცია (S კორპუსი, 101 – ე აუდიტორია, გ. წერეთლის 1). კონფერენციაზე ინსტიტუტის თანამშრომლები წარმოადგენენ 2012 წლის სამეცნიერო მუშაობის შედეგებს. მოხსენებები მოიცავს ინსტიტუტის მუშაობის ყველა ძირითადი მიმართულების – ენათმეცნიერების, ლიტერატურათმცოდნეობის, საქართველოსა და აღმოსავლეთის ქვეყნების ისტორიული და კულტურული ურთიერთობების, საქართველოსა და ახლო აღმოსავლეთის ისტორიისა და თანამედროვე მდგომარეობის – აქტუალურ საკითხებს.
იხილეთ პროგრამა მიმაგრებულ დოკუმენტში>>>

საგამომცემლო პროექტის პრეზენტაცია
2012-12-21 14:57
22 დეკემბერს, 19:00 საათზე, ილიას სახელმწიფო უნივერსიტეტის წიგნის მაღაზია “ლიგამუსში” ხელოვნების სამეცნიერო-კვლევითი ინსტიტუტის საგამომცემლო პროექტის პრეზენტაცია გაიმართება.
პრეზენტაციას დაესწრება ხიპ ჰაგორტი – უტრეხტის უნივერსიტეტის პროფესორი კულტურის მენეჯმენტის მიმართულებით, რომლის წიგნიც, სახელწოდებით “კულტურის მენეჯმენტი, ანტრეპრენიორული სტილი”, ხელოვნების სამეცნიერო-კვლევითი ინსტიტუტის ინიციატივით, სულ მალე ქართულ ენაზე გამოიცემა.
ხიპ ჰაგორტი – დაიბადა 1948 წელს. სწავლობდა უტრეხტის სამართლის უნივერსიტეტში. მიიღო ჰოლანდიის, ნეინროდის უნივერსიტეტის ბიზნეს სკოლის დოქტორის წოდება ეკონომიკის დარგში.
უტრეხტის ხელოვნების სკოლის ხელოვნებისა და ეკონომიკის ცენტრის დირექტორი და ლექტორი უძღვება საერთაშორისო სწავლების პროექტების მენეჯმენტს.
ხიპ ჰაგორტი მონაწილეობს მსოფლიოს გამოჩენილ მკვლევართა (მაგალითად: იგორ ანსოფი, პიტერ დრუკერი და ჰენრი მინცბერგი) სემინარებში და მიწვეული პროფესორის რანგში მუშაობს იაგელონიის (კრაკოვი), ვიცვატერლენდის (იოჰანსბურგი) და ნიუ იორკის (აშშ) უნივერსიტეტებში. მისი წიგნები და ნაშრომები ეძღვნება კულტურულ ანტერპრენიორობას, კულტურის სტრატეგიის მენეჯმენტს, კულტურულ პროექტებს და კულტურის პოლიტიკას. 1998 წელს, მისი ინიციატივით, უტრეხტის ხელოვნების სკოლაში შეიქმნა ხელოვნებისა და მედია მენეჯმენტის უნიკალური პროგრამა ევროპის კონტექსტსში.
დასწრება თავისუფალია,

ილიაუნის და ”სილქნეტის” ერთობლივი ინიციატივა
2012-12-21 16:33
25 დეკემბერს, 12:00 საათზე, ილიას სახელმწიფო უნივერსიტეტის G106 აუდიტორიაში (გ.წერეთლის ქ. 1, ყოფილი ენციკლოპედიის შენობა) ილიას სახელმწიფო უნივერსიტეტსა და კომპანია ”სილქნეტს” შორის გაფორმდება ურთიერთთანამშრომლობის მემორანდუმი. მემორანდუმს ხელს მოაწერენ ილიას სახელმწიფო უნივერსიტეტის რექტორი გიგი თევზაძე და კომპანია ”სილქნეტის” გენერალური დირექტორი ზურაბ კოსტავა.
განათლების სფეროში თანამედროვე მიდგომების გამოყენებით ილიას სახელმწიფო უნივერსიტეტის სტუდია და ”სილკTV” იმუშავებენ ორი პროდუქტის – ვიდეო-ლექციების და ვიდეო-გაკვეთილების შექმნაზე, რომელიც დაემატება SilkTV-ის ინტერაქტიულ პაკეტს და ხელმისაწვდომი იქნება როგორც ინტერნეტის,ასევე სატელევიზიო ეთერის მეშვეობით.
ასევე მემორანდუმის ფარგლებში აკადემიურ პერსონალთან თანამშრომლობით მომზადდება ახალი სალექციო კურსები, პროექტში ჩართულნი იქნებიან სტუდენტებიც, რომლებიც გაივლიან სტაჟირებას კომპანია”სილქნეტში”.

ფსიქოლოგიის ინსტიტუტის წლიური პრეზენტაცია
2012-12-24 11:28
25 დეკემბერს, 16.00 საათზე, G კორპუსის 106-ე აუდიტორიაში გაიმართება ილიას სახელმწიფო უნივერსიტეტის დიმიტრი უზნაძის სახელობის ფსიქოლოგიის ინსტიტუტის წლიური ანგარიშის პრეზენტაცია. ინსტიტუტის მეცნიერები ასევე წარმოადგენენ მოხსენებებს ჩატარებული და მიმდინარე კვლევების შესახებ.
2012 წლის საქმიანობის ანგარიშის პრეზენტაცია
პროგრამა
25 დეკემბერი, 16:00 საათი.
16:00 – 16:10 ნინო ჯავახიშვილი – ფსიქოლოგიის ინსტიტუტის ერთი წლის საქმიანობის მიმოხილვა, გამოცემების პრეზენტაცია: ფროიდი: ”კულტურით უკმაყოფილება”, ნარკოტიკების ავადმოხმარების პრევენციის სახელმძღვანელო.
16:10- 16: 20 – ქეთევან თოდაძე – ”სტუდენტების ქცევა დასაქმების გასაუბრების დროს”
16:20 – 16:40 – დარეჯან ჯავახიშვილი – „ნარკოტიკების ავადმოხმარების პრევენცია საჯარო სკოლაში“
16:40- 17:00 – ნინო სხირტლაძე – „იდენტობის ფორმირება ახალგაზრდებში: გლობალიზაცია თუ ლოკალიზაცია“
17:00 – 17:15 – ნათია კოჭლაშვილი – „ქართველ, გერმანელ და იაპონელ სტუდენტთა ეთნიკური დამოკიდებულებები.“
17:15- 17:30 – ანა მაყაშვილი – „ქართველ, გერმანელ და იაპონელ სტუდენტთა რელიგიური დამოკიდებულებები.“
17:30- 17:50 – მაკა ლორთქიფანიძე – „სოციალური კაპიტალი ოჯახში ძალადობასთან ბრძოლაში. ოჯახში ძალადობა“
18:00 – ფურშეტი
ილიას სახელმწიფო უნივერსიტეტი, G კორპუსი, 106 აუდიტორია (ყოფილი ენციკლოპედიის შენობა, გ. წერეთლის ქ. 1).

მსოფლიო კინოს საერთაშორისო დღე
2012-12-26 10:49
28 დეკემბერს ილიას სახელმწიფო უნივერსიტეტის ხელოვნების სამეცნიერო-კვლევითი ინსტიტუტის კინო და მედიაკომუნიკაციის შემსწავლელი ცენტრი აღნიშნავს მსოფლიო კინოს საერთაშორისო დღეს და უძღვნის ერთდღიან ფესტივალს.
ფესტივალი გაიმართება ილიას სახელმწიფო უნივერსიტეტის წიგნის მაღაზია “ლიგამუსში” (ჭავჭავაძის გამზ. 32, დასაწყისი 13:30). ნაჩვენები იქნება ძმები ლუმიერების პირველი ფილმები: ჟორჟ მელიესის “მოგზაურობა მთვარეზე“, „ადამიანი ორკესტრი“, „ადამიანი რეზინის თავით“;მაქს ლინდერის „უიღბლობის შვიდი წელი“.ფესტივალს შესავალი სიტყვით გახსნის ხელოვნებათმცოდნეობის დოქტორი, კინომცოდნე, პროფესორი ნინო მხეიძე.

სკოლის დაფინანსება, პრობლემების ანალიზი
2012-12-26 14:22
27 დეკემბერს, 15:00 საათზე, G106 – ე აუდიტორიაში (გ. წერეთლის 2, ყოფილი ენციკლოპედიის შენობა) გაიმართება პრეზენტაცია ილიას სახელმწიფო უნივერსიტეტის მიერ შოთა რუსთაველის ეროვნული სამეცნიერო ფონდის გრანტის ფარგლებში შესრულებული მონოგრაფიისა ,,სკოლის დაფინანსება: პრობლემების ანალიზი და მათი გადაჭრის გზები“ მონოგრაფია მომზადდა ასოცირებული პროფესორის, შორენა მაღლაკელიძის (ხელმძღვანელი), ზურაბ გიორგობიანისა და ბერიკა შუკაკიძის მიერ.

საჯარო ლექცია: "სამყარო წარსულსა და მომავალში"
2012-12-28 17:11
ოთხშაბათს, 9 იანვარს, 15:00 საათზე, ილიას სახელმწიფო უნივერსიტეტის A101 აუდიტორიაში (ჭავჭავაძის გამზირი 32) შედგება პროფესორ თინათინ კახნიაშვილის (ილიას სახელმწიფო უნი. & კარნეგი მელონის უნი., აშშ) საჯარო ლექცია: “სამყარო წარსულსა და მომავალში”.
ლექციაში განხილული იქნება სამყაროს ევოლუცია – დაწყებული შორეული წარსულიდან და იქნება მცდელობა იმის გააზრების, თუ როგორი მომავალი შეიძლება ჰქონდეს სამყაროს. მიმოხილული იქნება ამჟამინდელი კოსმოლოგიური დაკვირვებები (დამზერადი მონაცემები) და აგრეთვე ახლო მომავლის პროექტები, რომლებიც გარკვეულ ნათელს მოჰფენს ისეთ საკითხებს როგორიცაა ფარული ენერგია და ფარული მატერია.

2012 თეატრალური წელი
2013-01-08 11:19
11 იანვარს, 14:00 საათზე, წიგნის მაღაზია „ლიგამუსში“ (ჭავჭავაძის 32) ილიას სახელმწიფო უნივერსიტეტის თანამედროვე ქართული თეატრის კვლევის ცენტრი გამართავს პრესკონფერენციას, სადაც გამოაქვეყნებს კვლევის „2012 თეატრალური წელი“ სტატისტიკური კვლევის შედეგებს. კვლევა ეყრდნობა საქართველოში მოქმედ 30-ზე მეტი თეატრის (სახელმწიფო, დამოუკიდებელი, რეგიონალური) 2012 წლის მონაცემებს.
პრესკონფერენციაზე გამოვლინდება ის თეატრები, რომლებმაც რაოდენობრივად ყველაზე მეტი სპექტაკლი დადგა, ასევე დასახელდება ის რეჟისორები, რომლებმაც ყველაზე მეტი დადგმა განახორციელეს და ის მსახიობები (ქალი, მამაკაცი), რომლებმაც 2012 წელს ყველაზე მეტი ახალი როლი შექმნეს. ასევე თანამედროვე ქართველი დრამატურგი, რომლის ყველაზე მეტი პიესა სწორედ გასულ წელს დაიდგა. კვლევა მომზადებულია მხოლოდ რაოდენობრივი მაჩვენებლების მიხედვით და ის არ ავლენს სპექტაკლების და მსახიობთა მიერ შესრულებული როლების მხატვრულ ხარისხს.

ზოოლოგიის ინსტიტუტის კონფერენცია
2013-01-08 11:34
10 იანვარს, 13:00 საათზე, ილიას სახელმწიფო უნივერსიტეტში (S კორპუსი, 101 – ე აუდიტორია, გ. წერეთლის 3. ) გაიმართება ილიას სახელწმიფო უნივერსიტეტის ზოოლოგიის ინსტიტუტის პროექტ ”აღმოსავლეთ საქართველოს მთიანეთის ხერხემლიან ცხოველთა ბიომრავალფეროვნების თანამედროვე მდგომარეობის” დასკვნითი კონფერენცია. კონფერენციაზე წარმოდგენილ მოხსენებებში ყურადღება მიექცევა როგორც პროექტის გამოყენებით, ასევე მის სამეცნიერო მნიშვნელობას. ასახული იქნება მისი სამომავალო პერსპექტივები. მომხსენებლები ასევე წარმოადგენენ სამეცნიერო შედეგებს, რომლებიც შეიძლება გამოყენებულ იქნას ცხოველთა ბიომრავალფეროვნების შესწავლისა და მისი დაცვის საქმეში.

უნიკინო 18 იანვარს: ”საქართველო, ეული”
2013-01-16 15:38
პარასკევს, 18 იანვარს, 18:00 საათზე, ილიას სახელმწიფო უნივერსიტეტის A კორპუსში, 101-ე აუდიტორიაში, უნიკინოში ნაჩვენები იქნება ოთარ იოსელიანის დოკუმენტური ფილმი, „საქართველო, ეული“ (1994).

კავკასიის შვეიცარიული ქსელის საერთაშორისო კონფერენცია
2013-01-16 17:09
”პოლიტიკური ტრანსფორმაცია და სოციალური ცვლილება სამხრეთ კავკასიაში: საქართველო, სომხეთი და აზერბაიჯანი პერსპექტივაში” 21-22 ივნისი, 2013 თბილისი.
”პოლიტიკური ტრანსფორმაცია და სოციალური ცვლილება სამხრეთ კავკასიაში: საქართველო, სომხეთი და აზერბაიჯანი პერსპექტივაში” 21-22 ივნისი, 2013 თბილისი საერთაშორისო კონფერენცია ”პოლიტიკური ტრანსფორმაცია და სოციალური ცვლილება სამხრეთ კავკასიაში: საქართველო, სომხეთი და აზერბაიჯანი პერსპექტივაში” ტარდება პროგრამა ”კავკასიის შვეიცარიული აკადემიური ქსელის” მხარდაჭერით და განკუთვნილია ახალგაზრდა მკვლევარებისთვის.
მკვლევარებს საშუალება ექნებათ წარმოადგინონ თავიანთი კვლევითი ნაშრომები შემდეგ თემებზე:

მიგრაცია, დიასპორა და სოციალური ჩართულობა;
სამოქალაქო საზოგადოება, სოციალური კაპიტალი და ნდობა;
მედია, სოციალური ქსელები და საჯარო სივრცე;
სახელმწიფო სტრუქტურები, რეჟიმები, ელიტები და დემოკრატიზაცია;
სახელმწიფო რეფორმები, საჯარო პოლიტიკა და მმართველობა;
ნაციონალიზმი, იდენტობები, რელიგიური და კულტურული კაპიტალი;
სოციალური ცვლილება(ახალგაზრდების იდენტობა, ღირებულებათა სისტემები, ახალგაზრდების დასაქმება, ა.შ).

კონფერენციის მიზანია:
შესაძლებლობა მისცეს მკვლევარებს, რომლებიც აღნიშნულ საკითხებზე მუშაობენ, შეხვდნენ ერთმანეთს, გააფართოვონ თავიანთი აკადემიური ქსელი, გაუზიარონ ერთმანეთს იდეები, იმსჯელონ თავიანთ ნაშრომებზე /კვლევის შედეგებზე.
განიხილონ ტრანსფორმაციის პროცესის თანმდევი გამოწვევები და წინააღმდეგობები, რომლის წინაშეც დგას სოციალური მეცნიერებები საქართველოში.
კონფერენციაში მონაწილეობის პირობები:
კონფერენციის მონაწილეები უნდა იყვნენ დოქტორანტები ან დოქტორანტურის კურსდამთავრებულები, რომლებსაც 2009 წელს და მას შემდგომ მიენიჭათ დოქტორის აკადემიური ხარისხი.
კვლევითი ნაშრომების თემატიკა აუცილებლად უნდა უკავშირდებოდეს საქართველოს,სომხეთს ან აზერბაიჯანს. ასევე მიიღება ნაშრომები, რომლებიც შედარებით ანალიზს მოიცავს.
კონფერენციის ენა: ინგლისური

დეტალური ინფორმაცია კონფერენციის თაობაზე და მასში მონაწილეობისთვის საჭირო დოკუმენტაციაზე იხილეთ პროგრამის ვებ-გვერდი: http://ascn.ch/en/Events/Annual-Conference-2013.html

კანადელი პროფესორი საქართველოში
2013-01-18 10:08
ილიას სახელმწიფო უნივერსიტეტის ხელოვნების სამეცნიერო-კვლევითი ინსტიტუტის ინიციატივით, 21, 22 და 23 იანვარს, 19:00 საათზე, G106-ში (გ.წერეთლის N2), ლექციებს (ინგლისურ ენაზე) წაიკითხავს კანადელი პროფესორი ფრენსის კოლბერი კულტურის მარკეტინგის თემაზე.
ფრენსის კოლბერი – პროფესორი მარკეტინგის სფეროში. არის: ხელოვნების მენეჯმენტის დეპარტამენტის თავმჯდომარე მონტერეალის კარმელი და რემი მარკოუქსის უნივერსიტეტში, საბაკალავრო ნაშრომებისა და მაგისტრების ხელმძღვანელი კულტურის ორგანიზაციის მენეჯმენტში, სადოქტორო პროგრამის ”ხელოვნების მარკეტინგი, მენეჯმენტი და კულტურის ინდუსტრია” ხელმძღვანელი, საერთაშორისო ჟურნალ „ხელოვნების მენეჯმენტის“ დამფუძნებელი რედაქტორი და აღმასრულებელი დირექტორი.
ფრენსის კოლბერი არის ქალაქის სარედაქციო საბჭოს, სახელწოდებით „კულტურა და საზოგადოება“, წევრი.
2002 წლის მაისში დაჯილდოვდა კანადის ორდენით მიღწევებისა და ხელოვნების მენეჯმენტის განვითარებაში შეტანილი წვლილისთვის. 2005 წელს გახდა კანადის სამეფოს საზოგადოების საბჭოს წევრი. 2006 წელს მიიღო ACE-ს ჯილდო კულტურის მოღვაწეთა ასოციაციის მიერ.
პროფესორი კოლბერი 30 წელზე მეტია ხელოვნებისა და კულტურის სფეროში მოღვაწეობს. ის ძირითადად მუშაობს საშემსრულებლო ხელოვნებაში, სამუზეუმო და კინოს სექტორში. ხელოვნების მენეჯმენტის მიმართულებით ჩატარებული აქვს არაერთი სასწავლო ტრეინინგი, სემინარი. პროფესორი განსაკუთრებულ ყურადღებას უთმობს მარკეტინგსა და მენეჯმენტს კულტურის კონტექსტში.
ფრენსის კოლბერი იყო და არის 22 კულტურის ორგანიზაციის ხელმძღვანელის საბჭოს წევრი. 8 წლის განმავლობაში (2003 წლამდე) იყო კანადის ხელოვნების საბჭოს საპატიო თავმჯდომარე. ასევე, იყო ისეთი დიდი ორგანიზაციების საბჭოს წევრი როგორებიცაა კანადის გრანდ ბალეტი, კვებეკის რადიო და ა.შ.
ფ. კოლბერი ხელოვნების მენეჯმენტის სასწავლო კურსის ფარგლებში კითხულობს ორ საგანს: „კულტურის ორგანიზაციის მარკეტინგი“ და „კულტურის პოლიტიკა“. დოქტორანტებისთვის ატარებს სემინარს თემაზე „ხელოვნების მარკეტინგის საფუძვლები“. არის ავტორი წიგნისა „კულტურისა და ხელოვნების მარკეტინგი“ („Le Marketing des arts et de la culture“), რომელიც უკვე 9 ენაზე ითარგმნა და მესამედ გამოიცა. პროფესორი კოლბერი არის „ხელოვნებისა და კულტურის მენეჯმენტის საერთაშორისო კონფერენციის“ (AIMAC) სამეცნიერო კომიტეტის დამფუძნებელი პრეზიდენტი და თანათავმჯდომარე.
ფ. კოლბერი არის 150-ზე მეტი პუბლიკაციის ავტორი. მათ რიცხვშია სტატიები რეფერირებულ და არარეფერირებულ ჟურნალებში, წიგნები, ბიბლიოგრაფიები და კვლევითი მოხსენებები ხელოვნების მარკეტინგის შესახებ. ამის გარდა, ჩატარებული აქვს უამრავი კონფერენცია, სემინარი კულტურისა და ხელოვნების მენეჯმენტზე კვებეკში, კანადაში, ავსტრალიაში, ბელგიაში, კოლუმბიაში, საფრანგეთში, გერმანიაში, დიდ ბრიტანეთში, იტალიაში, რუსეთში, შვედეთში, ესპანეთსა და იაპონიაში.
დაწვრილებითი ინფორმაცია პროფესორ ფრენსის კოლბერის შესახებ შეგიძლიათ იხილოთ ინტერნეტ მისამართზე: http://www.gestiondesarts.com/index.php?id=34

კერძო სამართლის აქტუალური საკითხები
2013-01-18 12:11
როგორც მოგეხსენებათ, ილიას სახელმწიფო უნივერსიტეტის სამართლის ფაკულტეტმა სწავლების პროცესში დანერგა ე.წ. Mentorship-ის (Students to Students) ურთიერთობის ფორმატი, რაც გულისხმობს დამამთავრებელი წლის სტუდენტების მიერ დაწყებითი კურსის სტუდენტებისათვის სწავლის დროს შეძენილი ცოდნისა და გამოცდილების გაზიარებას.
ილიას სახელმწიფო უნივერსიტეტის სამართლის ფაკულტეტის დამამთავრებელი წლის სტუდენტები მიმდინარე წლის 20 იანვარს, 13:00ზე, A 307 აუდიტორიაში ეპატიჟებიან ყველა მსურველს (დაინტერესებულ პირს, არამხოლოდ ილიას სახელმწიფო უნივერსიტეტის დაწყებითი წლის სტუდენტებს) მიზნობრივ შეხვედრაზე – კერძო (სამოქალაქო) სამართლებრივი რეგულირება საქართველოში, პოზიტიურსამართლებრივირ რეგულირება, არსებული პრობლემები და გამოწვევები.
შეხვედრის დროს დაგეგმილია სხვადასხვა აქტივობის განხორციელება, მაგ.: კაზუსების ამოხსნა, ჯგუფებში დავალებების შესრულება, ინტელექტუალური თამაში კერძო (სამოქალაქო) სამართლის მიმართულებით.
შეხვედრას წარუძღვებიან დამამთავრებელი წლის სტუდენტები მირიან არიშვილი, ვარლამ ჭიპაშვილი და ანა ვაშალომიძე.
დასწრება თავისუფალია.

უნიკინო 25 იანვარს: ”ევერესტი - ორმაგი გასროლა”
2013-01-21 12:16
პარაკსევს, 25 იანვარს, 18:00 საათზე, ილიას სახელმწიფო უნივერსიტეტის A კორპუსში, 101-ე აუდიტორიაში, უნიკინოში ნაჩვენები იქნება გია თორთლაძის ფილმი – „ევერესტი – ორმაგი გასროლა”. ფილმის ჩვენებამდე, აღნიშნული ექსპედიციების შესახებ სტუდენტებს გაესაუბრება თავად ფილმის ავტორი.

კერძო სამართლის აქტუალური საკითხები
2013-01-22 14:04
როგორც მოგეხსენებათ, ილიას სახელმწიფო უნივერსიტეტის სამართლის ფაკულტეტმა სწავლების პროცესში დანერგა ე.წ. Mentorship-ის (Students to Students) ურთიერთობის ფორმატი, რაც გულისხმობს დამამთავრებელი წლის სტუდენტების მიერ დაწყებითი კურსის სტუდენტებისათვის სწავლის დროს შეძენილი ცოდნისა და გამოცდილების გაზიარებას.
განხორციელებულმა შეხვედრებმა საკმაოდ დადებითი გამოხმაურება ჰპოვა სტუდენტებში, უფრო მეტიც 20 იანვარს ჩატარებულ შეხვედრას ასევე ესწრებოდნენ სხვა უმაღლესი საგანმანათლებლო დაწესებულებების სტუდენტებიც რაც მხოლოდ მისასალმებელია.
სტუდენტთა თხოვნის საფუძველზე გადაწყდა, კიდევ რამოდენიმე შეხვედრის გამართვა, რომელიც შეეხება კერძო (სამოქალაქო) სამართლის მნიშვნელოვან და აქტუალურ საკითხებს.
ყველა მსურველს (დაინტერესებულ პირს, არამხოლოდ ილიას სახელმწიფო უნივერსიტეტის დაწყებითი წლის სტუდენტებს) მიზნობრივ შეხვედრაზე – კერძო (სამოქალაქო) სამართლებრივი რეგულირება საქართველოში, პოზიტიურსამართლებრივირ რეგულირება, არსებული პრობლემები და გამოწვევები გეპატიჟებით 27 იანვარს, 13:00ზე, ილიას სახელმწიფო უნივერსიტეტის A 307 აუდიტორიაში.
შეხვედრის დროს დაგეგმილია სხვადასხვა აქტივობის განხორციელება, მაგ.: კაზუსების ამოხსნა, ჯგუფებში დავალებების შესრულება, ინტელექტუალური თამაში კერძო (სამოქალაქო) სამართლის მიმართულებით.
შეხვედრას წარუძღვება სამართლის ფაკულტეტის დამამთავრებელი წლის სტუდენტი – ვარლამ ჭიპაშვილი.

სისხლის ჩაბარების დღე
2013-01-23 13:11
25 იანვარს საქართველოს გაეროს ასოციაციისა და იუსტიციის სამინისტროს პროექტის ,,უფროსი მეგობრის“ ფარგლებში საქართველოს წითელი ჯვრისა და იაშვილის ბავშვთა კლინიკაში არსებული ლეიკემიით დაავადებულ ბავშვთა ცენტრის მხარდაჭერით ილიას სახელმწიფო უნივერსიტეტში მოეწყობა “სისხლის ჩაბარების დღე”.
ლეიკემიით დაავადებულ ბავშვებს თვეში 21 ლიტრამდე სისხლის გადასხმა სჭირდებათ. გამომდინარე იქიდან, რომ საქართველოში ძალიან დიდ პრობლემას წარმოადგენს შესაბამისი რაოდენობის სისხლის მოპოვება, აღნიშნული აქცია დაეხმარება წითელ ჯვარს დონორების მოძიებაში.
სისხლის ჩასაბარებელი პუნქტები გახსნილი იქნება ილიას სახელმწიფო უნივერსიტეტის A კორპუსში (ჭავჭავაძის #32) 10:00–19:00 საათამდე. პროცედურა არის ჯანმრთელობისათვის უსაფრთხო და მას განახორციელებს იაშვილის ბავშვთა კლინიკა.
თითოეულმა დონორმა თან უნდა იქონიოს პირადობის დამადასტურებელი მოწმობა და უნდა აკმაყოფილებდეს შემდეგ მოთხოვნებს:
დონორი უნდა იყოს სრულწლოვანი:
სისხლის ჩაბარებამდე 2 დღით ადრე არ უნდა ჰქონდეს მიღებული ალკოჰოლური სასმელი;
ბოლო 6 თვის განმავლობაში არ უნდა ჰქონდეს გაკეთებული ტატუირება და ცოფის საწინააღმდეგო ვაქცინა;
არ უნდა ჰქონდეს გადატანილი ბოტკინი, არ უნდა იღებდეს მედიკამენტებს სისტემატურად;
არ უნდა აწუხებდეს დაბალი წნევა;
დონორის მინიმალური წონა უნდა იყოს 50 კგ, მაქსიმალური ასაკი 56 წელი.
თითოეული დონორის სისხლი გაივლის ლაბორატორიულ შემოწმებას და სისხლში არსებული რაიმე ცვლილების შემთხვევაში იაშვილის კლინიკა პირადად შეატყობინებს მათ. ინფორმაცია არის კონფიდენციალური!
ყველას, ვინც 25 იანვარს გახდება სისხლის დონორი, კინოთეატრი რუსთაველი გადასცემს კინოთეატრის ბილეთს!
“სისხლის ჩაბარების დღის” მხარდამჭერები არიან: საქართველოს გაეროს ასოციაცია, საქართველოს იუსტიციის სამინისტრო, საქართველოს წითელი ჯვარი, იაშვილის ბავშვთა კლინიკა, კინოთეატრი “რუსთაველი”, ფოტოგრაფი გურამ მურადოვი.

კონტრაქტის შედგენის ტექნიკა და თავისებურებანი
2013-01-25 10:33
Mentorship-ის (Students to Students) ფორმატის ფარგლებში, ილიას სახელმწიფო უნივერსიტეტის დამამთავრებელი წლის სტუდენტები მირიან არიშვილი და ვარლამ ჭიპაშვილი დაინტერესებულ პირებს ეპატიჟებიან შეხვედრაზე ,,კონტრაქტის შედგენის ტექნიკა და თავისებურებანი’’ 26 იანვარს (შაბათი) 17:30 საათზე ა406 აუდიტორიაში.
დასწრება თავისუფალია.

უნიკინო 1 თებერვალს: ”ტერმინალი”
2013-01-25 17:34
პარასკევს, 1 თებერვალს, 18:00 საათზე, ილიას სახელმწიფო უნივერსიტეტის A კორპუსში, 101-ე აუდიტორიაში, უნიკინოში ნაჩვენები იქნება სტივენ სპილბერგის ფილმი, “ტერმინალი” (2004). მონაწილეობენ: ტომ ჰენქსი, ქეთრინ ზეტა–ჯონსი, დიეგო ლუნა და სხვები. თარგმანი: გიორგი ჩიკვილაძე.
